system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Galda de Jos, Alba?
assistant
Galda de Jos (în , în ) este satul de reședință al comunei cu același nume din județul Alba, Transilvania, România.

Așezare 
Localitatea Galda de Jos este situată în zona centrală a județului, la 16 km nord de municipiul Alba Iulia.

Istoric 
Localitatea a fost atestată documentar pentru prima dată în anul 1287 cu numele de Gald.

Galda de Jos este dominată de castelul feudal al familiei Kemeny (din secolul XVII), unde au fost închiși cei cinci țărani participanti la răzmerița de la Câmpeni în 1782. În 1784 Cloșca a coborât din Mogoș și Întregalde cu gândul să atace castelul și să-i elibereze pe cei închiși, dar armistițiul de la Tibru l-a împiedicat să facă acest lucru.   Astăzi castelul adăpostește Centrul de recuperare și reabilitare neuropsihiatrică pentru persoanele cu dizabilități intelectuale.

Lăcașuri de cult 
Pe locul unei mai vechi biserici, a fost zidită, în 1715, biserica "Nașterea Mariei", monument care îmbină foarte armonios formele unei construcții de zid cu un acoperiș tipic pentru bisericile de lemn. De plan dreptunghiular, compartimentat cu absida semicirculară decroșată. Cupola de zid pe altar, naos cu bolta semicilindrică de lemn, pronaos tavanit, turn-clopotniță de lemn pe pronaos. Pictura murală în navă (1752); resturi de picturi mai vechi pe tâmpla de zid.

Obiective turistice 
 Rezervația naturală Cheile Văii Cetății (10 ha).
 Rezervația naturală Cheile Gălzii (1 ha).
 Rezervația naturală Bulzul Gălzii (3 ha).
 Avenul mare (sau Gaura fără fund) pe masivul Decebal.

Date economice 
Oferă condiții prielnice plantațiilor de pomi fructiferi, existând suprafețe importante ocupate cu livezi.

Personalități
 Maria Boțian (1882 - 1942), deputat în Marea Adunare Națională de la Alba Iulia 1918

Imagini

Note

Bibliografie

Vezi și
Lista monumentelor istorice din județul Alba

Legături externe 
 Pagina Primăriei, la ghidulprimariilor.ro
 Galda de Jos, la sate-comune.ro 
 Evoluția demografică a populației din județul Alba între anii 1850-2002 (autor: Varga E. Arpád) 

Galda de Jos, Galda de Jos
Galda de Jos, Galda de Jos
Galda de Jos, Galda de Jos
Galda de Jos, Galda de Jos